***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 20.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.02.27. napján tartandó ülésére*

**Zebegényi Napraforgó Óvoda és Konyha 2025. évi óvodai beiratkozási idejének és a nyári zárva tartásának megállapítása**

Tisztelt Képviselő-testület!

A nemzeti köznevelésről szóló 2011. évi CXC. törvény 8.§ (2) bekezdésében foglaltak szerint: „A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. „

A Nkt. meghatározza továbbá azoknak a körét is, akik az arra kötelezetteken kívül az óvodai ellátást igénybe vehetik:

*8. § (1) „Az óvoda a gyermek hároméves korától a tankötelezettség kezdetéig nevelő intézmény, amely a gyermeket fokozatosan, de különösen az utolsó évében az iskolai nevelés-oktatásra készíti fel. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.”*

A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendeletben foglaltak szerint:

*20. § (1) \** ***Az óvodai beiratkozásra a tárgyév április 20-a és május 20-a között kerül sor.*** *A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal*

*a) közleményt vagy hirdetményt tesz közzé a saját honlapján,*

**A beiratkozás időpontjára tett javaslat:**

**2025. április 28.(hétfő) 14 és 18 óra között.**

**2025. április 29.(kedd) 14 és 18 óra között.**

**A nemzeti köznevelésről szóló 2011. évi CXC. törvény 83. § (2) bekezdésének b) pontjában foglaltak szerint a fenntartó dönt az óvoda heti és éves nyitvatartási idejéről.**

A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendelet 3. § (7) bekezdése értelmében: „*Az óvodában a napirendet úgy kell kialakítani, hogy a szülők — a házirendben meghatározottak szerint — gyermeküket az óvodai tevékenység zavarása nélkül behozhassák, hazavihessék. Az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.”*

A Zebegényi Napraforgó Óvoda és Konyha (2627 Zebegény, Millennium sor 1.) a nyári zárva tartás időpontja:

2025. 07. 28. – 2025. 08. 24-ig tart.

Ebben az időszakban az óvodában a hivatalos ügyek intézésére kijelölt ügyeleti napok:

2025. 08.06.

2025.08.13.

2025.08.21.

A nyitva tartás rendje:

Az óvoda 9.00-13.00-ig tart nyitva.

Kérem a Tisztelt Képviselő-testületet, hogy a határozati javaslatot fogadja el.

Zebegény, 2025. február 17.

 Ferenczy Ernő Ervin sk.

polgármester

Határozati javaslat

A Képviselő-testület …/2025. (...) sz. határozata

a Zebegényi Napraforgó Óvoda és Konyha beiratkozási idejének és a nyári zárva tartásának megállapításáról

Zebegény Község Önkormányzat Képviselő-testülete úgy dönt, hogy a Zebegényi Napraforgó Óvoda és Konyha beiratkozási időpontjait 2025. április 28. és 29. napokon 14:00 és 18:00 óra között időpontokban állapítja meg.

Az intézmény nyári zárvatartását 2025.07.28. -08.24. közötti időszakra állapítja meg.

Felelős: intézményvezető

Határidő: 2025. augusztus 24.